ชื่อร้านนี้ผมเองยังไม่ทราบสักทีทั้งๆที่ไปทานมา 3-4 ครั้งแล้ว -_-!

ก๋วยจั๊บเป็นน้ำใสสไตล์เดียวกับร้านชื่อดังแถวเยาวราช น้ำซุปจะหอมๆ รสชาติออกเผ็ดร้อนพริกไทย ปริมาณที่เสิร์ฟจะดูคุ้มค่าคุ้มราคากว่าฝั่งเยาวราช ส่วนรสชาติผมว่าใกล้เคียงกัน(ฝั่งเยาวราชน้ำซุปจะเข้มข้นและเผ็ดกว่า)

ทีเด็ดของร้านคือหมูกรอบ สั่งเพิ่มมาทานเล่นได้อร่อยดีขีดละ 60 บาท ถ้าซื้อยกโล โลละ 500 บาท 

เมนูเด็ดอีกอย่างคือโจ๊กเนื้อเนียนๆทานง่ายอร่อยใส่เพิ่มได้ทั้งหมู , ตับ และสารพัดไข่ ไข่เค็ม ไข่เยี่ยวม้ามีหมด ส่วนตัวผมชอบไข่ไก่ทางร้านต้มมาดีมากไข่แดงรสสัมผัสเหมือนเยลลี่เลย มันๆเด้งๆอร่อยมากๆ

ที่จอดรถ: หาได้ตามข้างทางหน้าร้าน

ร้านปิดทุกวันจันทร์

เปิด 16:00-22:00 น.